Útlevél kiállítás esetén először egyeztetjük az útlevélbe kerülő adatokat, ezt követően ellenőrizzük Kedvenced mikrochip megjelölését. Ha még nem rendelkezik mikrochippel, beültetjük, mivel ez az útlevél kiállítás feltétele. Ezt követően - szükség esetén- akár fél órán belül kiállítjuk az Európai Unión belüli utazásra alkalmas útlevelet.
Fontos, hogy az utazáshoz érvényes veszettség elleni oltásra van szükség! Amennyiben Kedvenced ezzel nem rendelkezett, vagy az előző veszettség elleni oltása már lejárt, akkor az új oltás csak a beadástól számított 21. napon válik érvényessé és ekkortól utazhat szabályosan!